डिग्रस (बीड)

डिग्रस हे भारताच्या महाराष्ट्र राज्यातील बीड जिल्ह्यातील परळी तहसीलमधील एक गाव (ग्रामपंचायत) आहे. कालिंका देवीला समर्पित असलेले डिग्रस मराठीत देवीचे डिग्रस  म्हणून प्रसिद्ध आहे. कालिंका देवी मंदिर हे गावामध्ये स्थित असल्याने गाव जवळपासच्या भागात खूप प्रसिद्ध आहे. कालिंका देवी यात्रेदरम्यान, देवी कालिंका आणि तिच्या चार भगिनी देवतांचे आशीर्वाद घेण्यासाठी लोक लांबून येतात. तसेच डिग्रसला कासार समाजाचे माहेरघर म्हणून संबोधले जाते.

बद्दल 
डिग्रस हे गाव कालिंका देवी मंदिरासाठी ओळखले जाते.  देवी कालिंका ही भारतातील महाराष्ट्र राज्यात प्रामुख्याने      'कासार' समाजाची देवता आहे.

स्थान 
डिग्रस हे गाव गोदावरी नदीच्या काठी भारताच्या पश्चिम भागात बीड जिल्ह्याच्या ईशान्य दिशेला परभणी जिल्ह्याला लागून आहे. डिग्रसमधून गोदावरी नदी वाहते.

आर्थव्यवस्ता 
शेती हा गावातील प्रमुख व्यवसाय आहे. सुमारे 92% लोकसंख्या थेट शेतीवर अवलंबून आहे, 50% लोकांकडे जमीन आहे, 30% ऊसतोड कामगार आहेत आणि 20% मजूर, कृषी मदत आणि इतर अनेक नोकऱ्यांमध्ये गुंतलेले आहेत.

पर्यटन 
डिग्रसमध्ये कालिंका देवी, हनुमान मंदिर, श्री स्वामी समर्थ केंद्र, जानकाई माता, विठ्ठल रुक्मिणी मंदिर, खंडोबा, काकनाई आणि आणखी बरीच मंदिरे आहेत.गोदावरी नदी देखील छान दृश्य तयार करण्यात मदत करते. कालिंका देवी ही कासार समाजाची देवता असल्याने अनेक भाविक दरवर्षी कालिंका देवीच्या मंदिराला भेट देतात, विशेषतः कासार समुदायातून.

उत्सव 
•कालिंका देवी यात्रा

•विजयादशमी 

•दिवाळी

•गणेश चतुर्थी

•शिवजयंती

कालिंका देवीची यात्रा हा डिग्रसमधील सर्वात मोठा उत्सव आहे. कालिंका देवी यात्रेदरम्यान, अनेक भाविक मुंबई, पुणे, नाशिक, औरंगाबाद, नांदेड आणि इतर काही शहरांसह महाराष्ट्राच्या विविध भागातून येतात.

शिक्षण 
डिग्रसमध्ये एकच शाळा असून तिचे नाव जिल्हा परिषद प्राथमिक शाळा, डिग्रस आहे.

प्रशासन 
भारतीय संविधान आणि पंचायत राज कायद्यानुसार, दिग्रस गावाचे प्रशासन परळी वैजनाथ पंचायत समिती आणि बीड जिल्हा परिषदेच्या अंतर्गत सरपंचाद्वारे केला जातो. आजच्या तारखेला डिग्रस गाव राष्ट्रवादी काँग्रेस पक्ष (NCP) आणि भारतीय जनता पक्ष (भाजप) या दोन मोठ्या राजकीय पक्षांमध्ये विभागले आहे.

लोकसंख्याशास्त्र 
डिग्रस गाव हे बीड जिल्ह्यातील लोकसंख्येच्या दृष्टीने लहान गावांपैकी एक आहे.  २०१८ नुसार गावात १२०३ लोक राहतात. डिग्रसची बहुसंख्य लोकसंख्या हिंदू धर्माचे पालन करते (६९%) आणि काही इतर दलित (३१%) आणि १% इतर आहेत.

भाषा

मराठी ही गावाची अधिकृत आणि सर्वाधिक बोलली जाणारी भाषा आहे.

वाहतूक 
जवळचे विमानतळ - लातूर विमानतळ 

जवळचे रेल्वेस्थानक- परळ वैजनाथ रेल्वे स्थानक 

जवळचे राज्य परिवहन स्थानक- माजलगाव बस स्थानक

संदर्भ 

परळी वैजनाथ तालुक्यातील गावे

बीड जिल्ह्यातील गावे